./data/phi0474/phi011/phi0474.phi011.perseus-lat2.xml
M. Tullius Cicero
perscribit in sua lege vectigalia quae xviri vendant,					hoc est, proscribit auctionem publicorum bonorum  agros emi volt qui					dividantur; quaerit pecuniam  videlicet excogitabit aliquid atque					adferet  nam superioribus capitibus dignitas populi Romani					violabatur, nomen imperi in commune odium orbis terrae vocabatur, urbes pacatae,					agri sociorum, regum status xviris donabantur; nunc praesens pecunia,					certa, numerata quaeritur